Sunday, July 01, 2007
Nabara a Kablaaw
Dagiti nangabak iti maika-2 a salip ti TESDA, naammuan
Indauluan ni Efren A. Inocencio, Master Teacher I iti Quilling Elementary School, Batac, Ilocos Norte, dagiti nangabak iti Maika-2 a Pasalip ti Ababa a Sarita ti Technical Education and Skills Development Authority (TESDA) Rehion I, babaen ti saritana a Mistro Usi Travajador. Ti premiona: P10,000.
Nagun-od ni Rogie C. Baysa ti Magsaysay, Alicia, Isabela, ti maikadua a gunggona babaen ti saritana a Ti Mekaniko. Ti premiona: P7,000.
Rosalinda R. Jamorabon, mangisursuro iti Baguio City National High School ken agnaed iti San Carlos Heights, Baguio City ti nakaigasat iti maikatlo a gunggona a P5,000. Ti Ruangan ken Agdan ti pinangabakna a saritana.
Dagiti nangabak iti consolation prizes, kas panagsasaganadda: Clarito G. de Francia ti Baguio City babaen ti saritana a Umno a Kurso; Benjamin P. Pacris ti Bantay, Ilocos Sur, Dagiti Tugot iti Kapanagan iti Namruangan; Stephen C. Balanza ti Bagani Campo, Candon City, Dalluyon ti Biag; Emilia N. Mendoza ti Carlatan, San Fernando City, No Matagibin ti Pagesman; Casimiro Is. de Guzman ti Nalvo Sur, Luna, La Union, Adda't Arubayan ti Agrimrimat a Bituen; Samuel Alejo Bagsangi, Sr. ti Bagani Gabor, Candon City, Pastor Mikanik; ken ni Rosadelia F. Villanueva ti Paratong, Bangar, La Union, Balligi Kalpasan ti Adu a Rigat.
Agpapada a P1,000 ti maiyawatto a premioda.
Dagiti naghurado: Prescillano N. Bermudez, Edilberto H. Angco ken Jaime P. Lucas.
ni Regional Director Washington M. Agustin ti TESDA Rehion I a mapadayawanto dagiti nangabak iti seremonia a maangayto inton Agosto 16, 2007 iti alas 10:00 ti bigat iti Sea and Sky Resort and Restaurant ti San Fernando City, La Union. Daytoyto ti pannakatampok ti selebrasion ti anibersario ti TESDA ita a tawen. (Djuna R. Alcantara)
Posted by Ka Iddo at 9:55 AM
No comments:
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn eng_Latn eng_Latn